Stjepan Mesić

Stjepan Mesić (også Stipe Mesić, født 1934) er en kroatisk advokat som var landets president fra februar 2000 til 2010. Han tok over da den tidligere presidenten, Franjo Tuđman, døde i desember 1999.

Han var medlem av Kroatias Demokratiske Union (HDZ) fra 1990 til 1994, og var blant annet president i parlamentet fra 1992 til 1994. I 1994 brøt han og flere andre medlemmer med HDZ og stiftet sitt eget parti, Kroatias Uavhengige Demokrater (HND). Grunnen var at han var sterkt uenig med blant annet den politikken landet førte mot Bosnia-Hercegovina. Senere meldte flere av HNDs medlemmer seg inn i Kroatias Folkeparti (HNS).

Mesic var også president i Jugoslavia i en kort periode fra 30. juni 1991 til 6. desember 1991. Totalt hadde Jugoslavia fjorten presidenter mellom Josip Broz Titos død i 1980 og oppløsningen i 1992.

 Referanser 

Kategori:Kroatiske politikere
Kategori:Kroatiske presidenter
Kategori:Personer fra Virovitica-Podravina fylke